Ole-Jørgen Nilsen

**Ole-Jørgen Nilsen** (1936–2008) var en norsk skuespiller kjent fra flere filmer om *[[Olsenbanden (Norge)|Olsenbanden]]* og TV-serien *[[Hotel Cæsar]]*. Han var ved flere teater, men lengst ved Nationaltheatret.

## Bakgrunn og virke
Ole-Jørgen Nilsen vokste opp i arbeidermiljø i Halden. Moren var nåtlersken Linnea Johansson og faren industriarbeider og journalist Marinius Nilsen, som døde da Nilsen var 10 år. I sine unge år var han en aktiv turner og fikk gode plasseringer i flere norgesmesterskap. Han tok eksamen artium i 1954 og spilte i to av Brageteaterets oppføringer i løpet av gymnastiden.

Nilsen debuterte som elev ved Nationaltheatret i 1959 og gikk ut fra Teaterhøgskolen samme år. Han var så ansatt ved Trøndelag Teater 1961–68, Det norske teatret 1968–73, Fjernsynsteatret 1974–77 og på Nationaltheatret fra 1977 til 2006.

Ved Trøndelag Teater regidebuterte han i 1966 med stykket *Hetebølge* av Ted Williams. Ved Det Norske Teater gjorde han seg bemerket i oversatte stykker som *Myrfolket*, *Johann uten land*, *Montserrat* og som van Gogh i *Postmannen fra Arles*. Ved Nationalteatret spilte han blant annet en sykelig sjalu Saleri i *[[Amadeus (teaterstykke)|Amadeus]]*. Han hadde også sentrale roller i stykker som Ibsens *[[De unges forbund]]* og *[[Peer Gynt]]*. I de senere år var han aktuell i stykker som *[[Byggmester Solness]]* (2003), *[[Maria Stuart]]* (2004) og *[[Til Damaskus]]* (2006) – alle ved Nationaltheatret.

Nilsen ble født i Halden, men bodde mer enn 40 år i Rælingen og på Strømmen.

Han var sjef for Nationaltheatret fra 1988–89 sammen med Ellen Horn og Sverre Rødahl. Han var medstifter av Skuespillerforeningen av 1978 og dens første formann.

I 2000 ble han tildelt Per Aabels ærespris.

Nilsen sovnet inn på sykehus hvor han brått ble innlagt etter å ha returnert fra ferietur i Spania sammen med kona, skuespiller Kari Rasmussen. Han hadde i flere år slitt med den revmatiske lidelsen bekhterevs samt hjerteproblemer.

## Filmografi
### Film
* 2008 *DO or DIE-08* (kortfilm intro til "Love is War")
* 2007 *Citizen X* (kortfilm) – The Boss
* 2004 *[[Lies Inc.]]* – Benefactor
* 2003 *[[United]]* – Johansen
* 2002 *[[Folk flest bor i Kina]]* – Ragnar (i segmentet *De beste går først*)
* 2000 *[[De 7 dødssyndene (film)|De 7 dødssyndene]]*
* 2000 *[[Hovmod (film)|Hovmod]]*
* 1994 *[[Asterix erobrer Amerika]]* – Miraculix
* 1989 *[[Kamilla og tyven II]]* – Thygesen
* 1985 *[[Galskap!]]* – .Erik
* 1984 *[[Men Olsenbanden var ikke død]]* – toller
* 1982 *[[Olsenbandens aller siste kupp]]* – .bodyguard
* 1981 *[[Olsenbanden gir seg aldri!]]* – direktør i TeamFinans
* 1979 *[[Olsenbanden og Dynamitt-Harry mot nye høyder]]* – den sorte Baron
* 1979 *[[Rallarblod]]* – Øl-Kalle
* 1977 *[[Bernard og Bianca]]* – Rufus
* 1976 *[[Olsenbanden for full musikk]]* – Sjåføren
* 1976 *[[Angst (film)|Angst]]*– Lendl
* 1975 *[[Faneflukt (film)|Faneflukt]]* – Politibetjent Lind
* 1974 *[[Bobbys krig]]* – Klaus
* 1972 *[[Motforestilling]]*
* 1972 *[[Olsenbanden tar gull]]* – Ricco, internasjonal svindler
* 1972 *[[Lukket avdeling]]* – Paul Paulus
* 1970 *[[Love is war|Love Is War]]* – Espen
* 1968 *[[Hennes meget kongelige høyhet]]* – Anderson, livvakt
* 1961 *[[Hans Nielsen Hauge (film)|Hans Nielsen Hauge]]*  – Sersjant i Fredrikstad
### TV-roller
* 2005 *[[Johnny og Johanna]]* – Onkel Calle
* 2004-06 *[[Hotel Cæsar]]* – Hans Fredrik Rosenkrantz
* 1997 *[[Blind gudinne]]* – Bjerke (mini-serie)
* 1995 *[[Rett I Lomma]]* – Hr Fylking (teateroppsetning NRK)
* 1985 *[[The Last Place on Earth]]* – Alfred Eriksen (mini-serie)
* 1980 *[[Hjemme hos oss]]* – Christian Vestby jr.
* 1979 *[[Hjemme hos oss]]* – motorsyklist/bilmekaniker
* 1978 *[[Blindpassasjer (TV-serie)|Blindpassasjer]]* – Byråkraten (mini-serie)
* 1972 *[[Fleksnes]] – [[Blodgiveren]]* – lege

### Fjernsynsteater
* 2001 *[[Rosmersholm]]* – Ulrik Brendel (Fjernsynsteater)
* 1973 *[[Et Dukkehjem]]* – Sakfører Krogstad (Fjernsynsteater)

### Video
* 2005 *Selected Shorts #2: European Award Winners*

## Referanser


## Eksterne lenker
* 
*